2005R1183 — EL — 07.01.2012 — 009.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:









▼B

ΚΑΝΟΝΙΣΜΌΣ (ΕΚ) αριθ. 1183/2005 ΤΟΥ ΣΥΜΒΟΥΛΊΟΥ

της 18ης Ιουλίου 2005

για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό







ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60, 301 και 308, την κοινή θέση 2005/440/ΚΕΠΠΑ του Συμβουλίου, της 13ης Ιουνίου 2005, για την επιβολή περιοριστικών μέτρων κατά της Λαϊκής Δημοκρατίας του Κονγκό ( 1 ), την πρόταση της Επιτροπής, τη γνώμη του Ευρωπαϊκού Κοινοβουλίου ( 2 ), Εκτιμώντας τα ακόλουθα: (1) Δεδομένου ότι συνεχίζεται η παράνομη εισροή και κυκλοφορία όπλων στη Λαϊκή Δημοκρατία του Κονγκό, το Συμβούλιο Ασφαλείας των Ηνωμένων Εθνών, ενεργώντας βάσει του κεφαλαίου VII του Καταστατικού Χάρτη των Ηνωμένων Εθνών, εξέδωσε το ψήφισμα 1596 (2005) της 18ης Απριλίου 2005, το οποίο προβλέπει, μεταξύ άλλων, περιοριστικά μέτρα οικονομικής φύσεως κατά των προσώπων τα οποία, σύμφωνα με την αρμόδια Επιτροπή Κυρώσεων των Ηνωμένων Εθνών, παραβιάζουν το εμπάργκο όπλων που επιβλήθηκε κατά της Λαϊκής Δημοκρατίας του Κονγκό με τα ψηφίσματα 1493 (2003) και 1596 (2005) του Συμβουλίου Ασφαλείας. (2) Η κοινή θέση 2005/440/ΚΕΠΠΑ προβλέπει, μεταξύ άλλων, την επιβολή περιοριστικών μέτρων οικονομικής φύσεως κατά των προσώπων που έχει καθορίσει η αρμόδια Επιτροπή Κυρώσεων των Ηνωμένων Εθνών. Τα μέτρα αυτά εμπίπτουν στο πεδίο εφαρμογής της συνθήκης. Για να αποφευχθεί η στρέβλωση του ανταγωνισμού, απαιτούνται κοινοτικά μέτρα για την εφαρμογή τους, καθόσον αφορά την Κοινότητα. Για τους σκοπούς του παρόντος κανονισμού, το έδαφος της Κοινότητας θα πρέπει να θεωρείται ότι περιλαμβάνει τα εδάφη των κρατών μελών στα οποία εφαρμόζεται η συνθήκη, υπό τους όρους που προβλέπει η συνθήκη αυτή. (3) Για λόγους σκοπιμότητας, η Επιτροπή θα πρέπει να διαθέτει την εξουσία να τροποποιεί τα παραρτήματα του παρόντος κανονισμού. (4) Για να διασφαλισθεί ότι τα μέτρα που προβλέπει ο παρών κανονισμός είναι αποτελεσματικά, ο παρών κανονισμός θα πρέπει να τεθεί σε ισχύ την ημέρα της δημοσίευσής του. (5) Η συνθήκη, με τα άρθρα της 60 και 301, εξουσιοδοτεί το Συμβούλιο να λαμβάνει, υπό ορισμένους όρους, μέτρα για τη διακοπή ή τη μείωση των πληρωμών και των κινήσεων κεφαλαίων, καθώς και των οικονομικών σχέσεων με τρίτες χώρες. Τα μέτρα που προβλέπονται στον παρόντα κανονισμό, τα οποία στρέφονται επίσης κατά μεμονωμένων ατόμων που δεν συνδέονται άμεσα με την κυβέρνηση τρίτης χώρας, είναι απαραίτητα για να επιτευχθεί αυτός ο στόχος της Κοινότητας, και το άρθρο 308 της συνθήκης εξουσιοδοτεί το Συμβούλιο να λαμβάνει τέτοια μέτρα, εφόσον δεν προβλέπονται από τη συνθήκη άλλες ειδικές εξουσίες, Εκτιμώντας τα ακόλουθα: ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:







Άρθρο 1

Για τους σκοπούς του παρόντος κανονισμού, ισχύουν οι ακόλουθοι ορισμοί:

1) Ως «Επιτροπή Κυρώσεων», νοείται η Επιτροπή του Συμβουλίου Ασφαλείας των Ηνωμένων Εθνών που συστάθηκε σύμφωνα με την παράγραφο 8 του ψηφίσματος αριθ. 1533 (2004) του Συμβουλίου Ασφαλείας των ΗΕ·

2) ως «κεφάλαια», νοούνται τα χρηματοοικονομικά περιουσιακά στοιχεία και τα οικονομικά οφέλη κάθε είδους, στα οποία περιλαμβάνονται ενδεικτικά τα ακόλουθα: α) τα μετρητά, οι επιταγές, οι χρηματικές απαιτήσεις, οι συναλλαγματικές, οι εντολές πληρωμών και άλλα μέσα πληρωμών, β) οι καταθέσεις σε χρηματοπιστωτικά ιδρύματα ή άλλες οντότητες, τα πιστωτικά υπόλοιπα, οι απαιτήσεις και οι τίτλοι απαιτήσεων, γ) οι δημοσίως και ιδιωτικώς διαπραγματεύσιμοι τίτλοι και τα μέσα δανεισμού, μεταξύ των οποίων οι μετοχές και τα μερίδια, οι τίτλοι που ενσωματώνουν πιστοποιητικά, ομολογίες, γραμμάτια, μακροπρόθεσμα δικαιώματα (warrants), ομολογίες χρέους (debentures) και συμβάσεις επί παραγώγων μέσων, δ) οι τόκοι, τα μερίσματα και τα άλλα έσοδα ή οι αξίες που προέρχονται ή δημιουργούνται από περιουσιακά στοιχεία, ε) οι πιστώσεις, τα δικαιώματα συμψηφισμών απαιτήσεων, οι εγγυήσεις, οι εγγυητικές επιστολές ή άλλες χρηματοοικονομικές δεσμεύσεις, στ) οι πιστωτικές επιστολές, οι φορτωτικές, τα πωλητήρια συμβόλαια, ζ) τα έγγραφα που αποδεικνύουν συμμετοχή σε κεφάλαια ή σε χρηματοοικονομικούς πόρους, η) κάθε άλλο μέσο χρηματοδότησης εξαγωγών·

3) ως «δέσμευση κεφαλαίων», νοείται η παρεμπόδιση οποιασδήποτε κίνησης, μεταβίβασης, μεταβολής, χρήσης ή διαπραγμάτευσης κεφαλαίων, ή πρόσβασης σε κεφάλαια, καθ’ οιονδήποτε τρόπο, δυναμένης να οδηγήσει σε μεταβολή ως προς τον όγκο, το ύψος, τον τόπο διατήρησής τους, την ιδιοκτησία, την κατοχή, τον χαρακτήρα, τον προορισμό ή άλλη μεταβολή η οποία θα καθιστούσε δυνατή τη χρησιμοποίηση των συγκεκριμένων κεφαλαίων, συμπεριλαμβανομένης της διαχείρισης χαρτοφυλακίων·

4) ως «οικονομικοί πόροι», νοούνται τα χρηματοοικονομικά περιουσιακά στοιχεία κάθε είδους, υλικά ή άυλα, κινητά ή ακίνητα, που δεν είναι κεφάλαια αλλά μπορούν να χρησιμοποιηθούν για την απόκτηση κεφαλαίων, αγαθών ή υπηρεσιών·

5) ως «δέσμευση οικονομικών πόρων», θεωρείται η παρεμπόδιση της χρήσης τους για την απόκτηση κεφαλαίων, αγαθών ή υπηρεσιών με κάθε τρόπο, όπου συμπεριλαμβάνονται ενδεικτικά, η πώληση, η εκμίσθωση ή η υποθήκευση τους.

Άρθρο 2

1. Δεσμεύονται όλα τα κεφάλαια και όλοι οι οικονομικοί πόροι που ανήκουν ή βρίσκονται στην ιδιοκτησία ή κατοχή των φυσικών ή νομικών προσώπων, οντοτήτων ή οργανισμών που απαριθμούνται στο παράρτημα Ι.

2. Κανένα κεφάλαιο ή οικονομικός πόρος δεν διατίθεται, άμεσα ή έμμεσα, στα φυσικά ή νομικά πρόσωπα, οντότητες ή οργανισμούς που απαριθμούνται στο παράρτημα Ι ή προς όφελός τους.

3. Απαγορεύεται η συμμετοχή, εν γνώσει και εκ προθέσεως, σε δραστηριότητες που έχουν ως, άμεσο ή έμμεσο, στόχο ή αποτέλεσμα, να καταστρατηγούνται τα μέτρα που αναφέρονται στις παραγράφους 1 και 2.

Άρθρο 3

1. Κατά παρέκκλιση του άρθρου 2, οι αρμόδιες αρχές των κρατών μελών που απαριθμούνται στο παράρτημα ΙΙ, μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων δεσμευμένων κεφαλαίων ή οικονομικών πόρων, υπό τους όρους που αυτές θεωρούν κατάλληλους, εάν κρίνουν ότι τα εν λόγω κεφάλαια ή οι εν λόγω οικονομικοί πόροι:

α) είναι αναγκαία για την κάλυψη βασικών δαπανών, συμπεριλαμβανομένων των πληρωμών για είδη διατροφής, ενοικίου ή ενυποθήκου δανείου, φαρμάκων και ιατροφαρμακευτικής περίθαλψης, φόρων, ασφαλίστρων και τελών σε επιχειρήσεις κοινής ωφελείας,

β) προορίζονται αποκλειστικά για την πληρωμή εύλογων επαγγελματικών αμοιβών και για την εξόφληση πραγματοποιηθεισών δαπανών συνδεόμενων με την παροχή νομικών υπηρεσιών,

γ) προορίζονται αποκλειστικά για την πληρωμή τελών ή επιβαρύνσεων για υπηρεσίες ανεύρεσης της φύλαξης ή φύλαξης δεσμευμένων κεφαλαίων ή οικονομικών πόρων,

υπό την προϋπόθεση ότι το ενδιαφερόμενο κράτος μέλος έχει κοινοποιήσει αυτή τη διαπίστωση στην Επιτροπή Κυρώσεων και η Επιτροπή Κυρώσεων δεν έχει διατυπώσει αντιρρήσεις για τη διαπίστωση αυτή εντός τεσσάρων εργάσιμων ημερών από την κοινοποίηση αυτή.

2. Κατά παρέκκλιση του άρθρου 2, οι αρμόδιες αρχές των κρατών μελών, οι οποίες απαριθμούνται στο παράρτημα II, δύνανται να επιτρέπουν την ελευθέρωση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων δεσμευμένων κεφαλαίων ή οικονομικών πόρων, εάν κρίνουν ότι τα κεφάλαια ή οι οικονομικοί πόροι χρειάζονται για την κάλυψη έκτακτων αναγκών, υπό την προϋπόθεση ότι το κράτος μέλος έχει κοινοποιήσει τη διαπίστωση αυτή στην Επιτροπή Κυρώσεων και ότι η διαπίστωση αυτή έχει εγκριθεί από την εν λόγω Επιτροπή.

Άρθρο 4

Κατά παρέκκλιση του άρθρου 2, οι αρμόδιες αρχές των κρατών μελών, οι οποίες απαριθμούνται στο παράρτημα ΙΙ, δύνανται να εγκρίνουν την ελευθέρωση ορισμένων δεσμευμένων κεφαλαίων ή οικονομικών πόρων, εφόσον πληρούνται οι ακόλουθοι όροι:

α) τα κεφάλαια ή οι οικονομικοί πόροι αποτελούν αντικείμενο προνομίων εκ δικαστικών, διοικητικών ή διαιτητικών αποφάσεων που εκδόθηκαν πριν από τις 18 Απριλίου 2005 ή αντικείμενο δικαστικής, διοικητικής ή διαιτητικής απόφασης που εκδόθηκε πριν από την ημερομηνία αυτή,

β) τα κεφάλαια ή οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις που έχουν κατοχυρωθεί βάσει τέτοιων προνομίων ή απαιτήσεις που έχουν αναγνωρισθεί ως έγκυρες μέσω τέτοιας απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων που εγείρουν τέτοιες απαιτήσεις,

γ) η ικανοποίηση του προνομίου ή της δικαστικής απόφασης δεν γίνεται προς όφελος προσώπου, οντότητας ή οργανισμού που απαριθμείται στο παράρτημα Ι,

δ) η αναγνώριση του προνομίου ή της δικαστικής απόφασης δεν αντιτίθεται στη δημόσια τάξη του ενδιαφερομένου κράτους μέλους,

ε) το κράτος μέλος έχει κοινοποιήσει το προνόμιο ή τη δικαστική απόφαση στην Επιτροπή Κυρώσεων.

Άρθρο 5

1. Το άρθρο 2, παράγραφος 2 δεν εφαρμόζεται στην πίστωση των δεσμευμένων λογαριασμών:

α) τόκων ή άλλων κερδών σε σχέση με αυτούς τους λογαριασμούς, ή

β) ποσών που οφείλονται βάσει συμβάσεων, συμφωνιών ή υποχρεώσεων που είχαν συναφθεί ή προέκυψαν πριν από την ημερομηνία κατά την οποία οι λογαριασμοί αυτοί αποτέλεσαν αντικείμενο του παρόντος κανονισμού,

υπό την προϋπόθεση ότι οι εν λόγω τόκοι, τα άλλα κέρδη και οι πληρωμές έχουν δεσμευθεί σύμφωνα με το άρθρο 2, παράγραφος 1.

2. Το άρθρο 2, παράγραφος 2 δεν εμποδίζει την πίστωση των δεσμευμένων λογαριασμών εκ μέρους χρηματοδοτικών ή πιστωτικών ιδρυμάτων, τα οποία λαμβάνουν κεφάλαια που μεταφέρονται από τρίτους στο λογαριασμό των προσώπων, οντοτήτων ή οργανισμών που απαριθμούνται στο παράρτημα Ι, υπό την προϋπόθεση ότι οι πιστώσεις αυτές στους εν λόγω λογαριασμούς δεσμεύονται επίσης. Τα χρηματοδοτικά ή πιστωτικά ιδρύματα ενημερώνουν αμελλητί τις αρμόδιες αρχές για τις συναλλαγές αυτές.

Άρθρο 6

1. Με την επιφύλαξη των εφαρμοστέων κανόνων σχετικά με την υποβολή εκθέσεων, την εμπιστευτικότητα και το επαγγελματικό απόρρητο, καθώς και των διατάξεων του άρθρου 284 της συνθήκης, τα φυσικά ή νομικά πρόσωπα, οι οντότητες και οι οργανισμοί:

α) παρέχουν αμέσως κάθε πληροφορία που μπορεί να διευκολύνει τη συμμόρφωση προς τον παρόντα κανονισμό, όπως λογαριασμούς και ποσά δεσμευμένα σύμφωνα με το άρθρο 2, στις αρμόδιες αρχές των κρατών μελών που απαριθμούνται στο παράρτημα ΙΙ, όπου κατοικούν ή ευρίσκονται, και τη διαβιβάζουν στην Επιτροπή, απευθείας ή μέσω των εν λόγω αρμόδιων αρχών,

β) συνεργάζονται με τις αρμόδιες αρχές που απαριθμούνται στο παράρτημα ΙΙ κατά την επαλήθευση των πληροφοριών αυτών.

2. Κάθε πρόσθετη πληροφορία που λαμβάνεται απευθείας από την Επιτροπή, τίθεται στη διάθεση των αρμόδιων αρχών του ενδιαφερόμενου κράτους μέλους.

3. Κάθε πληροφορία που παρέχεται ή λαμβάνεται σύμφωνα με τις παραγράφους 1 και 2, χρησιμοποιείται μόνο για τους σκοπούς για τους οποίους παρεσχέθη ή ελήφθη.

Άρθρο 7

Η δέσμευση κεφαλαίων και οικονομικών πόρων ή η άρνηση διάθεσης κεφαλαίων ή οικονομικών πόρων που γίνεται καλόπιστα και με την πεποίθηση ότι η εν λόγω ενέργεια συνάδει με τον παρόντα κανονισμό, δεν δημιουργεί κανενός είδους υποχρέωση εις βάρος του φυσικού ή νομικού προσώπου ή της οντότητας, ή του οργανισμού που προέβη σε αυτήν, ή εις βάρος των διευθυντών ή των υπαλλήλων τους, εκτός εάν αποδειχθεί ότι τα κεφάλαια και οι οικονομικοί πόροι δεσμεύθηκαν λόγω αμέλειας.

Άρθρο 8

Η Επιτροπή και τα κράτη μέλη αλληλοενημερώνονται αμέσως για τα μέτρα που λαμβάνουν στο πλαίσιο του παρόντος κανονισμού και ανταλλάσσουν μεταξύ τους οποιαδήποτε συναφή πληροφορία διαθέτουν σχετικά με τον παρόντα κανονισμό, ιδίως πληροφορίες σχετικά με παραβιάσεις και προβλήματα επιβολής της εφαρμογής καθώς και αποφάσεις εθνικών δικαστηρίων.

Άρθρο 9

1. Η Επιτροπή εξουσιοδοτείται:

α) να τροποποιεί το παράρτημα Ι με βάση τις αποφάσεις που λαμβάνει η Επιτροπή Κυρώσεων, και

β) να τροποποιεί το παράρτημα ΙΙ με βάση τις πληροφορίες που παρέχουν τα κράτη μέλη.

2. Με την επιφύλαξη των δικαιωμάτων και των υποχρεώσεων των κρατών μελών στο πλαίσιο του Καταστατικού Χάρτη των Ηνωμένων Εθνών, η Επιτροπή πραγματοποιεί όλες τις αναγκαίες επαφές με την Επιτροπή Κυρώσεων με σκοπό την αποτελεσματική εφαρμογή του παρόντος κανονισμού.

Άρθρο 10

Τα κράτη μέλη θεσπίζουν τους κανόνες για τις κυρώσεις που επιβάλλονται σε περίπτωση παραβίασης των διατάξεων του παρόντος κανονισμού, και λαμβάνουν όλα τα αναγκαία μέτρα για να διασφαλίζουν την εφαρμογή τους. Οι εν λόγω κυρώσεις πρέπει να είναι αποτελεσματικές, αναλογικές και αποτρεπτικές.

Τα κράτη μέλη κοινοποιούν αυτούς τους κανόνες στην Επιτροπή αμελλητί μετά την έναρξη ισχύος του παρόντος κανονισμού, καθώς και κάθε μεταγενέστερη τροποποίησή τους.

Άρθρο 11

Ο παρών κανονισμός εφαρμόζεται:

α) στο έδαφος της Κοινότητας, συμπεριλαμβανομένου του εναερίου χώρου της,

β) επί αεροσκαφών ή πλοίων που υπάγονται στη δικαιοδοσία κράτους μέλους,

γ) για κάθε υπήκοο κράτους μέλους, είτε εντός είτε εκτός του κοινοτικού εδάφους,

δ) για κάθε νομικό πρόσωπο, οντότητα ή οργανισμό που έχει συσταθεί ή δημιουργηθεί βάσει του δικαίου κράτους μέλους,

ε) για κάθε νομικό πρόσωπο, οντότητα ή οργανισμό που ασκεί επαγγελματική δραστηριότητα εντός της Κοινότητας.

Άρθρο 12

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

▼M10









ΠΑΡΑΡΤΗΜΑ I

Κατάλογος των φυσικών και νομικών προσώπων, οντοτήτων και φορέων που αναφέρονται στο άρθρο 2

A. ΦΥΣΙΚΑ ΠΡΟΣΩΠΑ

1. Frank Kakolele Bwambale [γνωστός και ως α) Frank Kakorere, β) Frank Kakorere Bwambale]. Ιθαγένεια: κονγκολέζικη. Αξίωμα: στρατηγός των FARDC (χωρίς υπηρεσία από τον Ιούνιο του 2011). Άλλες πληροφορίες: α) Αποχώρησε από το CNDP τον Ιανουάριο του 2008. β) Από τον Δεκέμβριο του 2011 διαμένει στην Κινσάσα της ΛΔΚ. γ) Από το 2010 συμμετέχει σε δραστηριότητες προφανώς στο πλαίσιο του Programme de Stabilisation et Reconstruction des Zones Sortant des Conflits Armés (STAREC) της κυβέρνησης της ΛΔΚ. Μεταξύ άλλων, συμμετείχε σε αποστολή του STAREC στην Goma και το Beni τον Μάρτιο του 2011. δ) Πρώην ηγέτης του RCD-ML. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

2. Jérôme Kakwavu Bukande [γνωστός και ως α) Jérôme Kakwavu, β) Commandant Jérôme]. Βαθμός: στρατηγός. Ιθαγένεια: κονγκολέζικη. Άλλες πληροφορίες: α) Πρώην πρόεδρος του UCD/FAPC. β) Από τον Ιούνιο του 2011 κρατείται στις φυλακές Makala στην Κινσάσα. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

3. Gaston Iyamuremye [γνωστός και ως α) Rumuli, β) Byiringiro Victor Rumuli, (γ) Victor Rumuri, δ) Michel Byiringiro]. Ημερομηνία γέννησης: 1948. Τόπος γέννησης: α) Περιφέρεια Musanze (Βόρεια Επαρχία), Ρουάντα· β) Ruhengeri, Ρουάντα. Βαθμός: ταξίαρχος. Αξίωμα: α) πρόεδρος του κινήματος FDLR, β) δεύτερος αντιπρόεδρος του FDLR-FOCA. Ιθαγένεια: ρουαντέζικη. Άλλες πληροφορίες: α) Από τον Ιούλιο του 2011 έχει τη βάση του στο Kalonge της επαρχίας του Βορείου Κίβου. β) Σύμφωνα με πολλαπλές πηγές, συμπεριλαμβανομένης της ομάδας εμπειρογνωμόνων της Επιτροπής Κυρώσεων του Συμβουλίου Ασφαλείας των ΗΕ για τη ΛΔΚ, ο Gaston Iyamuremye είναι ο δεύτερος αντιπρόεδρος του FDLR και θεωρείται βασικό μέλος της στρατιωτικής και πολιτικής ηγεσίας του FDLR. γ) Ο Gaston Iyamuremye διηύθηνε το γραφείο του Ignace Murwanashyaka (Προέδρου του FDLR) στην Kibua της ΛΔΚ, μέχρι τον Δεκέμβριο του 2009. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 23.12.2010.

4. Germain Katanga. Βαθμός: στρατηγός. Ιθαγένεια: κονγκολέζικη. Άλλες πληροφορίες: α) Παραδόθηκε από την κυβέρνηση της Λαϊκής Δημοκρατίας του Κονγκό στο Διεθνές Ποινικό Δικαστήριο στις 18.10.2007. β) Αρχηγός του FRPI. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

5. Thomas Lubanga. Τόπος γέννησης: Ituri, ΛΔΚ. Άλλες πληροφορίες: α) Παραδόθηκε στο Διεθνές Ποινικό Δικαστήριο από τις αρχές του Κονγκό στις 17.3.2006. β) Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

6. Khawa Panga Mandro [γνωστός και ως α) Kawa Panga, β) Kawa Panga Mandro, γ) Kawa Mandro, δ) Yves Andoul Karim, ε) Chief Kahwa, στ) Kawa, ζ) Mandro Panga Kahwa, η) Yves Khawa Panga Mandro]. Ημερομηνία γέννησης: 20.8.1973. Τόπος γέννησης: Bunia, ΛΔΚ. Ιθαγένεια: κονγκολέζικη. Άλλες πληροφορίες: α) Συνελήφθη από τις αρχές του Κονγκό τον Οκτώβριο του 2005, αθωώθηκε από το εφετείο του Kisangani, στη συνέχεια παραδόθηκε στις δικαστικές αρχές στην Κινσάσα με νέες κατηγορίες. β) Από τον Ιούνιο του 2011 κρατείται στην κεντρική φυλακή Makala στην Κινσάσα. γ) Τέως πρόεδρος του PUSIC. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

7. Callixte Mbarushimana. Ημερομηνία γέννησης: 24.7.1963. Τόπος γέννησης: Ndusu/Ruhengeri, Βόρεια επαρχία, Ρουάντα. Ιθαγένεια: ρουαντέζικη. Άλλες πληροφορίες: α) Συνελήφθη στις 3 Οκτωβρίου 2010 στο Παρίσι με ένταλμα του ΔΠΔ για εγκλήματα πολέμου και εγκλήματα κατά της ανθρωπότητας που διέπραξαν τα στρατεύματα του FDLR στο Βόρειο και στο Νότιο Κίβου το 2009 και παραδόθηκε στη Χάγη στις 25 Ιανουαρίου 2011. β) Εκτελεστικός γραμματέας του FDLR και αντιπρόεδρος της Ανώτατης Στρατιωτικής Διοίκησης του FDLR έως τη σύλληψή του. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 21.3.2009.

8. Iruta Douglas Mpamo [γνωστός και ως α) Mpano, β) Douglas Iruta Mpamo]. Ημερομηνία γέννησης: α) 28.12.1965, β) 29.12.1965. Τόπος γέννησης: α) Bashali, Masisi, ΛΔΚ (αναφορικά με την ημερομηνία γέννησης α)), β) Goma, ΛΔΚ (αναφορικά με την ημερομηνία γέννησης β)), γ) Uvira. Ιθαγένεια: κονγκολέζικη. Άλλες πληροφορίες: α) Από τον Ιούνιο του 2011 διαμένει στην Gisenyi της Ρουάντας. β) Ιδιοκτήτης/Διευθυντής της Compagnie Aérienne des Grands Lacs και της Great Lakes Business Company. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

9. Sylvestre Mudacumura [γνωστός και ως α) Radja, β) Mupenzi Bernard, γ) υποστράτηγος Mupenzi, δ) στρατηγός Mudacumura]. Αξίωμα: α) στρατιωτικός διοικητής του FDLR-FOCA. β) 1ος αντιπρόεδρος της πολιτικής πτέρυγας και επικεφαλής της Ανώτατης Διοίκησης του FOCA. Ιθαγένεια: ρουαντέζικη. Άλλες πληροφορίες: Από τον Ιούλιο του 2011 έχει τη βάση του στο δάσος Kikoma κοντά στο Bogoyi του Walikale στο Βόρειο Κίβου. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

10. Leodomir Mugaragu [γνωστός και ως: α) Manzi Leon, β) Leo Manzi]. Ημερομηνία γέννησης: α) 1954, β) 1953. Τόπος γέννησης: α) Κιγκάλι, Ρουάντα, β) Rushashi (Βόρεια Επαρχία), Ρουάντα. Αξίωμα: αρχηγός επιτελείου του FDLR-FOCA, αρμόδιος για τη διοίκηση. Άλλες πληροφορίες: α) Σύμφωνα με δημόσιες πηγές και επίσημες πληροφορίες, ο Leodomir Mugaragu είναι ο αρχηγός του επιτελείου των εμπόλεμων δυνάμεων Forces Combattantes Abucunguzi/Combatant Force for the Liberation of Rwanda (FOCA), της ένοπλης πτέρυγας του FDLR. β) Σύμφωνα με επίσημες πληροφορίες, ο Mugaragu συμμετέχει στον επιτελικό σχεδιασμό των στρατιωτικών επιχειρήσεων του FDLR στην ανατολική ΛΔΚ. γ) Από τον Ιούνιο του 2011, έχει τη βάση του στο αρχηγείο του FDLR, στο δάσος Kikoma στο Bogoyi του Walikale στο Βόρειο Κίβου. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 23.12.2010.

11. Leopold Mujyambere [γνωστός και ως α) Musenyeri, β) Achille, γ) Frere Petrus Ibrahim]. Ημερομηνία γέννησης: α) 17.3.1962, β) 1966 (κατ’ εκτίμηση). Τόπος γέννησης: Κιγκάλι, Ρουάντα. Ιθαγένεια: ρουαντέζικη. Άλλες πληροφορίες: α) Από τον Ιούνιο του 2011, διοικητής του τομέα επιχειρήσεων του Νότιου Κίβου, του νυν «Αμαζονίου», του FDLR-FOCA. β) Έχει τη βάση του στο Nyakaleke (νοτιοανατολικά του Mwenga, στο Νότιο Κίβου). Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 21.3.2009.

12. Ignace Murwanashyaka (γνωστός και ως Ignace). τίτλος: Δρ. Ημερομηνία γέννησης: 14.5.1963. Τόπος γέννησης: α) Butera, Ρουάντα, β) Ngoma, Butare, Ρουάντα. Ιθαγένεια: ρουαντέζικη. Άλλες πληροφορίες: α) πρόεδρος του FDLR και ανώτατος διοικητής των ενόπλων δυνάμεων του FDLR. β) Συνελήφθη από τις γερμανικές αρχές στις 17 Νοεμβρίου 2009. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

13. Straton Musoni (γνωστός και ως I.O. Musoni). Ημερομηνία γέννησης: α) 6.4.1961, β) 4.6.1961. Τόπος γέννησης: Mugambazi, Κιγκάλι, Ρουάντα. Ιθαγένεια: ρουαντέζικη. Άλλες πληροφορίες: α) Συνελήφθη από τις γερμανικές αρχές στις 17 Νοεμβρίου 2009. β) Αντικαταστάθηκε από τη θέση του πρώτου αντιπροέδρου του FDLR. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

14. Jules Mutebutsi [γνωστός και ως α) Jules Mutebusi, β) Jules Mutebuzi, γ) Colonel Mutebutsi]. Τόπος γέννησης: 1964 Minembwe, Νότιο Κίβου, ΛΔΚ. Ιθαγένεια: κονγκολέζικη. Άλλες πληροφορίες: α) πρώην υποδιοικητής της 10ης στρατιωτικής περιφέρειας των FARDC. β) Τον Δεκέμβριο του 2007 συνελήφθη από τις αρχές της Ρουάντας και έκτοτε διαμένει σε συνθήκες ελεγχόμενης ελευθερίας στην Κιγκάλι (δεν επιτρέπεται η έξοδός του από τη χώρα). Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

15. Matthieu Chui Ngudjolo (γνωστός και ως Cui Ngudjolo). Άλλες πληροφορίες: α) Συνελήφθη από την MONUC στην Bunia τον Οκτώβριο του 2003. β) Παραδόθηκε από την κυβέρνηση της ΛΔ του Κονγκό στο Διεθνές Ποινικό Δικαστήριο στις 7 Φεβρουαρίου 2008. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

16. Floribert Ngabu Njabu [γνωστός και ως α) Floribert Njabu, β) Floribert Ndjabu, γ) Floribert Ngabu, δ) Ndjabu]. Άλλες πληροφορίες: α) πρόεδρος του FNI. β) Υπό κατ’ οίκον περιορισμό στην Κινσάσα από τον Μάρτιο του 2005. γ) Μεταφέρθηκε στη Χάγη στις 27 Μαρτίου 2011 για να καταθέσει ως μάρτυρας στις δικές του ΔΠΔ. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

17. Laurent Nkunda [γνωστός και ως α) Laurent Nkunda Bwatare, β) Laurent Nkundabatware, γ) Laurent Nkunda Mahoro Batware, δ) Laurent Nkunda Batware, ε) General Nkunda, στ) Nkunda Mihigo Laurent, ζ) Chairman, η) Papa Six]. Ημερομηνία γέννησης: α) 6.2.1967, β) 2.2.1967. Τόπος γέννησης: Βόρειο Κίβου/Rutshuru, Λαϊκή Δημοκρατία του Κονγκό (όσον αφορά την ημερομηνία γέννησης α)). Ιθαγένεια: κονγκολέζικη. Άλλες πληροφορίες: α) Πρώην στρατηγός του RCD-G. β) Ιδρυτής National Congress for the People’s Defense, το 2006. γ) Ανώτερος αξιωματούχος του Rally for Congolese Democracy-Goma (RCD-G) μεταξύ 1998-2006. δ) Αξιωματικός του Rwandan Patriotic Front (RPF) μεταξύ 1992-1998. ε) Συνελήφθη στη Ρουάντα από τις αρχές της χώρας τον Ιανουάριο του 2009 και αντικαταστάθηκε από διοικητής του CNDP. στ) Τελεί υπό κατ’ οίκον περιορισμό στην Κιγκάλι. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

18. Félicien Nsanzubukire (γνωστός και ως Fred Irakeza). Αξίωμα: πρώτος αρχηγός τάγματος του FDLR-FOCA (έχει ως βάση την περιοχή Uvira-Sange του Νότιου Κίβου). Ημερομηνία γέννησης: 1967. Τόπος γέννησης: Murama, Kinyinya, Rubungo, Κιγκάλι, Ρουάντα. Ιθαγένεια: ρουαντέζικη. Άλλες πληροφορίες: α.) Υπήρξε μέλος του FDLR από το 1994 τουλάχιστον και δραστηριοποιείται στην ανατολική ΛΔΚ από τον Οκτώβριο του 1998. β) Από τον Ιούνιο του 2011, έχει τη βάση του στην Magunda της διοικητικής περιφέρειας Mwenga στο Νότιο Κίβου. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 23.12.2010.

19. Pacifique Ntawunguka [γνωστός ως α) Colonel Omega, β) Nzeri, γ) Israel, δ) Pacifique Ntawungula]. Αξίωμα: Διοικητής του τομέα επιχειρήσεων του Βορείου Κίβου «SONOKI» του FDLR-FOCA. Ημερομηνία γέννησης: α) 1.1.1964, β) 1964 (κατ’ εκτίμηση). Τόπος γέννησης: Gaseke, επαρχία Gisenyi, Ρουάντα. Ιθαγένεια: ρουαντέζικη. Άλλες πληροφορίες: από τον Ιούνιο του 2011, έχει τη βάση του στο Matembe του Βορείου Κίβου. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 21.3.2009.

20. James Nyakuni. Ιθαγένεια: ουγκαντέζικη. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

21. Stanislas Nzeyimana [γνωστός ως α) Deogratias Bigaruka Izabayo, β) Bigaruka, γ) Bigurura, δ) Izabayo Deo, ε) Jules Mateso Mlamba]. Αξίωμα: Υποδιοικητής του FDLR-FOCA. Ημερομηνία γέννησης: α) 1.1.1966, β) 1967 (κατ’ εκτίμηση), γ) 28.8.1966. Τόπος γέννησης: Mugusa (Butare), Ρουάντα. Ιθαγένεια: ρουαντέζικη. Άλλες πληροφορίες: Από τον Ιούνιο του 2011 έχει τη βάση του στο Mukoberwa του Βορείου Κίβου. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 21.3.2009.

22. Dieudonné Ozia Mazio [γνωστός και ως α) Ozia Mazio, β) Omari, γ) Mr Omari]. Αξίωμα: πρόεδρος του FEC στη διοικητική περιφέρεια του Aru. Ημερομηνία γέννησης: 6.6.1949. Τόπος γέννησης: Ariwara, ΛΔΚ. Ιθαγένεια: κονγκολέζικη. Άλλες πληροφορίες: Πιστεύεται ότι απεβίωσε στην Ariwara στις 23 Σεπτεμβρίου 2008. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

23. Bosco Taganda (γνωστός και ως α) Bosco Ntaganda, β) Bosco Ntagenda, γ) General Taganda, δ) Lydia, ε) Terminator, στ) Tango, ζ) Tango Romeo, η) Major. Βαθμός: Ταξίαρχος. Αξίωμα: de facto υποδιοικητής στις διαδοχικές επιχειρήσεις κατά του FDLR «Umoja Wetu», «Kimia II», και «Amani Leo» στο Βόρειο και το Νότιο Κίβου (από τον Ιανουάριο του 2009). Ιθαγένεια: κονγκολέζικη. Ημερομηνία γέννησης: α) 1973, β) 1974. Τόπος γέννησης: Κιγκάλι, Ρουάντα. Άλλες πληροφορίες: α) Εγκαταστάθηκε στην Nyamitaba στη διοικητική περιφέρεια Masisi στο Βόρειο Κίβου όταν ήταν παιδί. β) Από τον Ιούνιο του 2011 διαμένει στην Goma και έχει στην ιδιοκτησία του μεγάλες γεωργικές εκμεταλλεύσεις στην περιοχή Ngungu, στη διοικητική περιφέρεια Masisi του Βορείου Κίβου. γ) ρίστηκε ταξίαρχος των FARDC με προεδρικό διάταγμα της 11ης Δεκεμβρίου 2004, μετά από τις ειρηνευτικές συμφωνίες του Ituri. δ) Πρώην αρχηγός επιτελείου του CNDΡ· έγινε στρατιωτικός διοικητής του CNDP μετά τη σύλληψη του Laurent Nkunda τον Ιανουάριο του 2009. ε) Στρατιωτικός διοικητής του UPC/L. στ) Αρχηγός επιτελείου του CNDP. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

24. Innocent Zimurinda (γνωστός και ως Zimulinda). Βαθμός: αντισυνταγματάρχης. Ημερομηνία γέννησης: α) 1.9.1972, β) 1975. Τόπος γέννησης: Ngungu, διοικητική περιφέρεια Masisi, επαρχία Βορείου Κίβου, ΛΔΚ. Βαθμός: στρατηγός. Ιθαγένεια: κονγκολέζικη. Άλλες πληροφορίες: α) Εντάχθηκε στις FARDC το 2009 ως αντισυνταγματάρχης, διοικητής ταξιαρχίας στην επιχείρηση Kimia II των FARDC, έχει τη βάση του στην περιοχή του Ngungu. β) Τον Ιούλιο του 2009 προήχθη σε συνταγματάρχη και ανέλαβε την τομεακή διοίκηση των FARDC στο Ngungu και εν συνεχεία στην Kitchanga στο πλαίσιο των επιχειρήσεων Kimia II και Amani Leo των FARDC. γ) Παρότι δεν αναφέρεται στο προεδρικό διάταγμα της ΛΔΚ, της 31ης Δεκεμβρίου 2010, με το οποίο διορίστηκαν οι υψηλόβαθμοι αξιωματικοί των FARDC, διατήρησε de facto τη θέση του ως διοικητή του 22ου τομέα των FARDC στην Kitchanga και φέρει τα νέα διάσημα και τη νέα στολή των FARDC. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 23.12.2010.

▼M11

25. Jamil Mukulu (γνωστός και ως α) Professor Musharaf, β) Steven Alirabaki, γ) David Kyagulanyi δ) Musezi Talengelanimiro ε) Mzee Tutu στ) Abdullah Junjuaka ζ) Alilabaki Kyagulanyi, η) Hussein Muhammad θ) Nicolas Luumu ι) Talengelanimiro. Ημερομηνία γέννησης: α) 1965 β) 1η Ιανουαρίου 1964. Τόπος γέννησης: χωριό Ntoke, επαρχία Ntenjeru, περιφέρεια Kayunga, Ουγκάντα. Αξίωμα: α) ηγέτης των Ενωμένων Δημοκρατικών Δυνάμεων (ADF) β) διοικητής των Ενωμένων Δημοκρατικών Δυνάμεων. Ιθαγένεια: Ουγκαντέζος. Άλλες πληροφορίες: σύμφωνα με μη εμπιστευτικές πληροφορίες και επίσημες αναφορές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu είναι ο στρατιωτικός διοικητής των Ενωμένων Δημοκρατικών Δυνάμεων (ADF), μιας αλλοδαπής ένοπλης ομάδας που δρα στη ΛΔΚ και εμποδίζει τον αφοπλισμό και τον εκούσιο επαναπατρισμό ή επανεγκατάσταση των μαχητών των ADF, όπως περιγράφεται στην παράγραφο 4 στοιχείο β) της απόφασης 1857 (2008). Η ομάδα εμπειρογνωμόνων της επιτροπής κυρώσεων του ΣΑΗΕ για τη ΛΔΚ ανέφερε ότι ο Jamil Mukulu παρέσχε ηγετικές υπηρεσίες και υλική υποστήριξη στις ADF, μια ένοπλη ομάδα που δρα στο έδαφος της ΛΔΚ. Σύμφωνα με διάφορες πηγές, συμπεριλαμβανομένων των εκθέσεων της ομάδας εμπειρογνωμόνων της επιτροπής κυρώσεων του ΣΑΗΕ για τη ΛΔΚ, ο Jamil Mukulu συνέχισε να ασκεί επιρροή στα πολιτικά πράγματα, μέσω χρηματοδοτήσεων, και διατήρησε την αρχηγία και τον άμεσο έλεγχο των επιτόπου δραστηριοτήτων των δυνάμεων των ADF, επιβλέποντας ιδίως τις επαφές με διεθνή τρομοκρατικά δίκτυα. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 12.10.2011.

26. Ntabo Ntaberi Sheka. Ημερομηνία γέννησης: 4 Απριλίου 1976. Τόπος γέννησης: περιφέρεια Walikale, Λαϊκή Δημοκρατία του Κονγκό. Αξίωμα: γενικός διοικητής, οργάνωση Nduma Defence of Congo, ομάδα Mayi Mayi Sheka. Ιθαγένεια: Κονγκολέζος. Άλλες πληροφορίες: Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κογκολέζικης ένοπλης ομάδας που εμποδίζει τον αφοπλισμό, την αποστράτευση ή την επανένταξη των μαχητών. Η Mayi Mayi Sheka είναι πολιτοφυλακή με έδρα το Κονγκό που δρα από βάσεις στην περιφέρεια Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από εντοπίους. Ο Ntabo Ntaberi Sheka έχει επίσης υποπέσει σε σοβαρές παραβιάσεις των διεθνών κανόνων στοχοθετώντας παιδιά. Ο Ntabo Ntaberi Sheka σχεδίασε και οργάνωσε σειρά επιθέσεων στην περιφέρεια Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που συνεργάσθηκε με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, βιάσθηκαν και απήχθησαν παιδιά, τα οποία υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Η πολιτοφυλακή Mayi Mayi Sheka στρατολογεί επίσης διά της βίας παιδιά και έχει στις τάξεις της παιδιά από δίκτυα στρατολόγησης. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 28.11.2011.

▼M10

Β. ΝΟΜΙΚΑ ΠΡΟΣΩΠΑ, ΟΝΤΟΤΗΤΕΣ ΚΑΙ ΟΡΓΑΝΙΣΜΟΙ

1. Butembo Airlines (γνωστή και ως BAL). Διεύθυνση: Butembo, ΛΔΚ. Άλλες πληροφορίες: Από τον Δεκέμβριο του 2008, η BAL δεν έχει πλέον άδεια πτητικής λειτουργίας στη ΛΔΚ. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

2. Congomet Trading House. Διεύθυνση: Goma, Βόρειο Κίβου, ΛΔΚ. Άλλες πληροφορίες: α) Δεν υφίσταται πλέον ως συναλλακτήριο χρυσού στο Butembo του Βορείου Κίβου. β) Στο παρελθόν είχε καταχωρισθεί ως CONGOCOM. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

3. Compagnie Aérienne des Grands Lacs (CAGL), [γνωστή και ως Great Lakes Business Company (GLBC)]. Διεύθυνση: α) CAGL: Avenue President Mobutu, Goma, (η CAGL έχει επίσης ένα γραφείο στο Gisenyi, Ρουάντα)· β) GLBC: PO Box 315, Goma, Λαϊκή Δημοκρατία του Κονγκό (η GLBC έχει επίσης ένα γραφείο στο Gisenyi, Ρουάντα). Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

4. Machanga Ltd. Διεύθυνση: Καμπάλα, Ουγκάντα. Άλλες πληροφορίες: α) Εταιρεία εξαγωγής χρυσού (διευθυντές: κ. Rajendra Kumar Vaya και κ. Hirendra M. Vaya). β) Το 2010, στοιχεία ενεργητικού που κατείχε η Machanga στον λογαριασμό της Emirates Gold δεσμεύθηκαν από τη βρετανική Bank of Nova Scotia Mocatta. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

5. Tous Pour la Paix et le Developpement (γνωστή και ως TPD). Διεύθυνση: Goma, Βόρειο Κίβου, ΛΔΚ. Άλλες πληροφορίες: α) Η TPD είναι μη κυβερνητική οργάνωση. β) Goma, με επαρχιακές επιτροπές στο Νότιο Κίβου, στο Kasai Occidental, στο Kasai Oriental και στο Maniema. γ) Ανέστειλε επίσημα όλες της τις δραστηριότητες από το 2008. δ) Στην πράξη, από τον Ιούλιο του 2011, τα γραφεία της TPD είναι ανοικτά και δραστηριοποιούνται σε υποθέσεις που αφορούν την επιστροφή εκτοπισθέντων στο εσωτερικό της χώρας, πρωτοβουλίες για τη συμφιλίωση κοινοτήτων, διακανονισμούς συγκρούσεων για εδάφη κ.λπ. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 10.11.2005.

6. Uganda Commercial Impex (UCI) Ltd. Διεύθυνση: α) Kajoka Street, Kisemente, Kampala, Ουγκάντα, β) PO Box 22709, Kampala, Ουγκάντα. Άλλες πληροφορίες: α) Εταιρεία εξαγωγής χρυσού (πρώην διευθυντές: κ. Kunal Lodhia και κ. J.V. Lodhia). β) Τον Ιανουάριο του 2011, οι αρχές της Ουγκάντας ενημέρωσαν την Επιτροπή Κυρώσεων ότι, μετά από απαλλαγή που παρασχέθηκε για τις χρηματοοικονομικές εταιρείες χαρτοφυλακίου της, η Emirates Gold εξόφλησε το χρέος της UCI προς την Crane Bank στην Καμπάλα με αποτέλεσμα το οριστικό κλείσιμο των λογαριασμών της. Ημερομηνία κατονομασίας που αναφέρεται στο άρθρο 5 παράγραφος 1 στοιχείο β): 13.4.2007.

▼B









ΠΑΡΑΡΤΗΜΑ II

Κατάλογος των αρμόδιων αρχών που αναφέρονται στα άρθρα 3, 4, 5 και 6

ΒΕΛΓΙΟ

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

ΒΟΥΛΓΑΡΙΑ

Министерство на финансите

ул. «Г.С. Раковски» № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 «G.S. Rakovsky» street

Sofia 1000

Tel. (359-2) 985 91

Fax: (359-2) 988 1207

E-mail: feedback@minfin.bg

▼B

ΤΣΕΧΙΚΗ ΔΗΜΟΚΡΑΤΙΑ

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

ΔΑΝΙΑ

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

ΓΕΡΜΑΝΙΑ

Concerning freezing of funds:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Concerning technical assistance:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

ΕΣΘΟΝΙΑ

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

ΕΛΛΑΔΑ

A. Freezing of Assets

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Import-Export restrictions

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

ΙΣΠΑΝΙΑ

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

ΓΑΛΛΙΑ

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

ΙΡΛΑΝΔΙΑ

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ΙΤΑΛΙΑ

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

ΚΥΠΡΟΣ

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

ΛΕΤΤΟΝΙΑ

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

ΛΙΘΟΥΑΝΙΑ

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

ΛΟΥΞΕΜΒΟΥΡΓΟ

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

ΟΥΓΓΑΡΙΑ

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt.85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt.85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

ΜΑΛΤΑ

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

ΚΑΤΩ ΧΩΡΕΣ

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

ΑΥΣΤΡΙΑ

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

ΠΟΛΩΝΙΑ

Main authority:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Coordinating authority:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

ΠΟΡΤΟΓΑΛΙΑ

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

ΡΟΥΜΑΝΙΑ

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Fax: (40) 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Fax: (40) 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Fax (40) 21 312 05 13

▼B

ΣΛΟΒΕΝΙΑ

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

ΣΛΟΒΑΚΙΑ

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

ΦΙΝΛΑΝΔΙΑ

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ΣΟΥΗΔΙΑ

Articles 3 and 4:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

Articles 5 and 6:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

ΗΝΩΜΕΝΟ ΒΑΣΙΛΕΙΟ

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

ΕΥΡΩΠΑΪΚΗ ΚΟΙΝΟΤΗΤΑ

European Commission

DG External Relations

Directorate A: Common Foreign and Security Policy (CFSP) and European Security and Defence Policy (ESDP): Commission Coordination and contribution

Unit A 2: Legal and institutional matters, CFSP Joint Actions, Sanctions, Kimberley Process

Τηλ. (32 2) 295 55 85

Φαξ (32 2) 296 75 63